ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยรถราชการพ.ศ. ๒๕๔๔ อาศัยอำนาจตามความในมาตรา๘๔ (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้สำนักงาน หมายความว่า สำนักงานศาลปกครองเลขาธิการ หมายความว่า เลขาธิการสำนักงานศาลปกครองรถราชการ หมายความว่า รถประจำตำแหน่งและรถส่วนกลางรถประจำตำแหน่ง หมายความว่ารถยนต์ที่สำนักงานจัดให้แก่บุคคลผู้ดำรงตำแหน่งตามที่กำหนดไว้ในระเบียบนี้รถส่วนกลาง หมายความว่ารถยนต์หรือรถจักรยานยนต์ที่สำนักงานจัดไว้ใช้เพื่อกิจการอันเป็นส่วนรวมของศาลปกครองหรือสำนักงานหรือเพื่อประโยชน์ของทางราชการวัสดุที่ใช้ในการบำรุงรักษา หมายความว่าวัสดุที่ใช้ในการบำรุงรักษารถยนต์ ได้แก่ น้ำกลั่นเติมแบตเตอรี่ น้ำยาล้างรถน้ำยาขัดสีรถ น้ำยาเช็ดกระจก น้ำยาขัดหนัง น้ำยาดับกลิ่นและอุปกรณ์อื่นที่ใช้ทำความสะอาดรถค่าตอบแทนเหมาจ่ายแทนการจัดหารถประจำตำแหน่ง[๒] หมายความว่าเงินที่จ่ายตอบแทนเหมาจ่ายแทนการจัดหารถประจำตำแหน่งให้แก่บุคคลที่มีสิทธิได้รถประจำตำแหน่งตามบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้ข้อ ๔ให้เลขาธิการเป็นผู้รักษาการตามระเบียบนี้ และให้มีอำนาจออกระเบียบ ประกาศหรือคำสั่ง เพื่อประโยชน์ในการปฏิบัติตามระเบียบนี้ข้อ ๕ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๖[๓] การจัดหารถราชการของสำนักงานให้เป็นไปตามหลักเกณฑ์ดังนี้(๑)รถประจำตำแหน่ง ให้มีขนาดมาตรฐานตามบัญชีท้ายระเบียบนี้สำหรับราคามาตรฐานให้เป็นไปตามประกาศสำนักงานและให้เลขาธิการรายงานการประกาศราคามาตรฐานดังกล่าวต่อประธานศาลปกครองสูงสุดเพื่อทราบ(๒)รถส่วนกลาง ให้ใช้ขนาดเครื่องยนต์และราคาที่สำนักงบประมาณกำหนดโดยอนุโลมในกรณีมีความจำเป็นไม่อาจจัดหารถตามราคาที่กำหนดในประกาศสำนักงานหรือที่สำนักงบประมาณกำหนดได้ให้อยู่ในดุลพินิจของเลขาธิการที่จะพิจารณาตามความจำเป็นและเหมาะสมเพื่อประโยชน์ของทางราชการข้อ ๗ให้สำนักงานจัดทำบัญชีรถราชการแยกประเภทเป็นรถประจำตำแหน่งและรถส่วนกลางตามแบบร. ๑ หรือแบบ ร. ๒ ท้ายระเบียบนี้ พร้อมทั้งจัดเก็บหลักฐานการได้มาและการจำหน่ายการเปลี่ยนแปลงประเภทของรถราชการให้อยู่ในอำนาจของเลขาธิการโดยความเห็นชอบของประธานศาลปกครองสูงสุดข้อ ๘สำนักงานมีหน้าที่รับผิดชอบการซ่อมบำรุงรถราชการทุกคันให้อยู่ในสภาพพร้อมที่จะใช้งานได้ดีอยู่เสมอโดยจัดทำรายละเอียดการซ่อมบำรุงสำหรับรถแต่ละคันตามแบบ ร. ๓ ท้ายระเบียบนี้ข้อ ๙รถราชการคันใดได้รับความเสียหายต้องเสียค่าซ่อมแซมหรือค่าซ่อมบำรุงสูงหรือประโยชน์ที่จะได้รับไม่คุ้มกับค่าซ่อมหรือเมื่อซ่อมแล้วไม่อยู่ในสภาพที่ใช้การได้โดยปลอดภัยให้อยู่ในดุลพินิจของเลขาธิการที่จะพิจารณาอนุมัติให้จัดหารถราชการคันใหม่ทดแทนรถราชการคันดังกล่าวข้อ ๑๐การจัดหารถราชการคันใหม่ทดแทนรถราชการคันเก่าต้องอยู่ภายใต้หลักเกณฑ์อย่างหนึ่งอย่างใดดังต่อไปนี้(๑)รถราชการคันเก่าเป็นรถประจำตำแหน่งซึ่งมีอายุการใช้งานมาแล้วไม่น้อยกว่าหกปีหรือเป็นรถส่วนกลางซึ่งมีอายุการใช้งานมาแล้วไม่น้อยกว่าห้าปีเว้นแต่เป็นรถราชการที่จัดหาจากกรมศุลกากรหรือส่วนราชการอื่นให้คิดลดอายุการใช้งานลงหนึ่งปี(๒)รถราชการคันเก่าเป็นรถราชการที่เลขาธิการพิจารณาอนุมัติให้จัดหารถราชการคันใหม่ทดแทนตามข้อ๙ข้อ ๑๑กรณีที่มีความจำเป็นต้องใช้รถยนต์ที่มิใช่รถราชการเพื่อรับรองชาวต่างประเทศซึ่งเป็นแขกของศาลปกครองหรือสำนักงานให้เลขาธิการพิจารณาเช่ารถยนต์จากเอกชนเป็นคราว ๆ ไปหมวด ๒รถประจำตำแหน่ง ข้อ๑๒[๔] บุคคลที่สำนักงานจะจัดรถประจำตำแหน่งให้ได้แก่ ประธานศาลปกครองสูงสุด รองประธานศาลปกครองสูงสุดตุลาการหัวหน้าแผนกในศาลปกครองสูงสุด ตุลาการหัวหน้าคณะศาลปกครองสูงสุดตุลาการศาลปกครองสูงสุด อธิบดีศาลปกครองชั้นต้น รองอธิบดีศาลปกครองชั้นต้น ตุลาการหัวหน้าแผนกในศาลปกครองชั้นต้นตุลาการหัวหน้าคณะศาลปกครองชั้นต้น ตุลาการศาลปกครองชั้นต้นที่ได้รับเงินเดือนตั้งแต่ชั้นสองขึ้นไป เลขาธิการ และรองเลขาธิการโดยให้มีได้ตำแหน่งละหนึ่งคัน[๕]ผู้ดำรงตำแหน่งที่ปรึกษาสำนักงานศาลปกครองซึ่งเคยดำรงตำแหน่งรองเลขาธิการที่มีสิทธิได้รับรถประจำตำแหน่งมาแล้วหากได้รับมอบหมายจากเลขาธิการให้รับผิดชอบงานด้านบริหารที่มีอำนาจการบังคับบัญชาให้มีสิทธิได้รับรถประจำตำแหน่งตามที่เคยได้รับอยู่เดิม[๖]ข้อ๑๒/๑[๗] ผู้ดำรงตำแหน่งรองประธานศาลปกครองสูงสุดตุลาการหัวหน้าแผนกในศาลปกครองสูงสุด ตุลาการหัวหน้าคณะศาลปกครองสูงสุดตุลาการศาลปกครองสูงสุด และเลขาธิการ ให้มีสิทธิได้รับรถประจำตำแหน่งหรือค่าตอบแทนเหมาจ่ายแทนการจัดหารถประจำตำแหน่งตามบัญชีขนาดมาตรฐานรถประจำตำแหน่งหรือบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้[๘]เมื่อบุคคลตามวรรคหนึ่งใช้สิทธิรับค่าตอบแทนเหมาจ่ายแทนการจัดหารถประจำตำแหน่งให้ใช้สิทธินั้นจนกว่าจะพ้นจากตำแหน่งสำหรับกรณีที่ใช้สิทธิเลือกรับรถประจำตำแหน่งให้ใช้สิทธินั้นไปจนกว่ารถประจำตำแหน่งนั้นหมดอายุการใช้งานและให้มีสิทธิเลือกว่าจะรับรถประจำตำแหน่งต่อไปหรือรับค่าตอบแทนเหมาจ่ายแทนการจัดหารถประจำตำแหน่งกรณีเลือกรับรถประจำตำแหน่งตามวรรคสองหากสำนักงานยังไม่สามารถจัดหารถประจำตำแหน่งใหม่ได้เนื่องจากไม่ได้รับการจัดสรรงบประมาณเพื่อการนี้ให้จัดรถประจำตำแหน่งที่ยังไม่หมดอายุการใช้งานทดแทนให้ก่อนแต่หากประสงค์จะใช้รถประจำตำแหน่งที่หมดอายุการใช้งานที่อยู่ในครอบครองหรือรถส่วนกลางก็ให้สำนักงานดำเนินการให้ตามความประสงค์แต่หากไม่มีรถประจำตำแหน่งที่ยังไม่หมดอายุการใช้งานและไม่ประสงค์จะใช้รถประจำตำแหน่งหรือรถส่วนกลางที่หมดอายุการใช้งานให้มีสิทธิรับค่าตอบแทนเหมาจ่ายแทนการจัดหารถประจำตำแหน่งจนกว่าสำนักงานจะได้รับการจัดสรรงบประมาณมาเพื่อจัดหารถประจำตำแหน่งใหม่หรือให้สำนักงานจัดเช่ารถที่มีอายุการใช้งานยังไม่เกินหกปีในระหว่างนั้นก็ได้ ทั้งนี้ให้ส่งคืนรถประจำตำแหน่งที่หมดอายุการใช้งานและพนักงานขับรถภายในหกสิบวันนับแต่วันที่รถหมดอายุการใช้งานหรือให้ส่งคืนรถประจำตำแหน่งในวันที่สำนักงานได้จัดหารถให้แล้วแต่กรณีข้อ๑๒/๒[๙] ผู้ดำรงตำแหน่งอธิบดีศาลปกครองชั้นต้นรองอธิบดีศาลปกครองชั้นต้น ตุลาการหัวหน้าแผนกในศาลปกครองชั้นต้นตุลาการหัวหน้าคณะศาลปกครองชั้นต้นตุลาการศาลปกครองชั้นต้นที่ได้รับเงินเดือนตั้งแต่ชั้นสองขึ้นไป และรองเลขาธิการให้มีสิทธิรับค่าตอบแทนเหมาจ่ายแทนการจัดหารถประจำตำแหน่งตามบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้ข้อ๑๒/๓[๑๐] ผู้ที่ดำรงตำแหน่งที่ปรึกษาสำนักงานศาลปกครองซึ่งมีสิทธิได้รับรถประจำตำแหน่งหากได้ใช้สิทธิใช้รถประจำตำแหน่งอยู่แล้วให้ใช้สิทธินั้นได้ต่อไปจนกว่ารถประจำตำแหน่งนั้นจะหมดอายุการใช้งานและเมื่อรถประจำตำแหน่งนั้นหมดอายุการใช้งานแล้วให้ได้รับค่าตอบแทนเหมาจ่ายแทนการจัดหารถประจำตำแหน่งตามสิทธิที่ได้รับรถประจำตำแหน่งที่มีอยู่เดิมเว้นแต่ประสงค์จะใช้รถประจำตำแหน่งต่อไปให้สำนักงานจัดรถส่วนกลางที่หมดอายุการใช้งานในระดับเดียวกับรถประจำตำแหน่งที่ได้รับอยู่เดิมและมีสภาพดีกว่ารถประจำตำแหน่งที่ครอบครองอยู่ให้แต่หากประสงค์จะใช้รถประจำตำแหน่งที่หมดอายุการใช้งานที่ยังอยู่ในครอบครองต่อไปก็ให้สำนักงานดำเนินการให้ตามประสงค์ผู้ดำรงตำแหน่งที่ปรึกษาสำนักงานศาลปกครองซึ่งมีสิทธิได้รับรถประจำตำแหน่งที่ได้รับค่าตอบแทนเหมาจ่ายแทนการจัดหารถประจำตำแหน่งอยู่ก่อนแล้วให้ได้รับค่าตอบแทนเหมาจ่ายแทนการจัดหารถประจำตำแหน่งตามที่เคยได้รับอยู่เดิมข้อ ๑๓รถประจำตำแหน่ง ให้ใช้ในการปฏิบัติราชการในตำแหน่งหน้าที่หรือที่ได้รับมอบหมายโดยชอบ หรืองานที่เกี่ยวเนื่องโดยตรงกับงานในตำแหน่งหน้าที่หรือฐานะที่ดำรงตำแหน่งนั้นรวมตลอดถึงการใช้เพื่อเดินทางไปกลับระหว่างที่พักและสถานที่ปฏิบัติงานและเพื่อการอื่นที่จำเป็นและเหมาะสมแก่การดำรงตำแหน่งหน้าที่ของตนในทางราชการและสังคมข้อ ๑๔ให้ผู้ใช้รถประจำตำแหน่งเป็นผู้รับผิดชอบค่าเชื้อเพลิงและวัสดุที่ใช้ในการบำรุงรักษารถประจำตำแหน่งและในกรณีที่ประสงค์จะให้สำนักงานทำสัญญาประกันภัยรถประจำตำแหน่งผู้นั้นต้องรับผิดชอบค่าเบี้ยประกันภัยตามสัญญาประกันภัยการนำรถประจำตำแหน่งไปใช้ในการปฏิบัติหน้าที่ซึ่งนอกเหนือไปจากหน้าที่ปกติประจำให้เบิกจ่ายค่าเชื้อเพลิงได้ตามความเป็นจริงทั้งนี้ ต้องได้รับการรับรองจากประธานศาลปกครองสูงสุดหรือเลขาธิการแล้วแต่กรณี ว่าได้มีการนำรถประจำตำแหน่งไปใช้ในการปฏิบัติหน้าที่ดังกล่าวจริงข้อ ๑๕การเก็บรักษารถประจำตำแหน่งให้อยู่ในความควบคุมและความรับผิดชอบของผู้ใช้รถประจำตำแหน่งข้อ ๑๖เมื่อเกิดการสูญหายหรือเสียหายขึ้นกับรถประจำตำแหน่งให้ผู้ใช้รถประจำตำแหน่งหรือพนักงานขับรถรายงานให้เลขาธิการทราบในทันทีเมื่อมีการแจ้งว่ารถประจำตำแหน่งสูญหายหรือเสียหายตามวรรคหนึ่งแล้วให้ผู้ใช้รถประจำตำแหน่งดำเนินการดังนี้(๑)หากรถประจำตำแหน่งสูญหายให้ผู้ใช้รถประจำตำแหน่งจัดทำบันทึกรายงานการสูญหายเสนอต่อเลขาธิการโดยอย่างน้อยต้องมีรายละเอียดแสดงถึงยี่ห้อของรถ หมายเลขทะเบียนวันเวลาสถานที่และการใช้งานในขณะเกิดเหตุ และเหตุการณ์แวดล้อมอื่น ๆพร้อมทั้งแนบสำเนาบันทึกประจำวันของสถานีตำรวจมาพร้อมกับบันทึกรายงานการสูญหายด้วย(๒)หากรถประจำตำแหน่งเกิดความเสียหายให้ผู้ใช้รถประจำตำแหน่งจัดทำรายงานความเสียหายที่เกิดขึ้นเสนอต่อเลขาธิการโดยใช้แบบ ร. ๖ ท้ายระเบียบนี้ข้อ๑๗[๑๑]ในกรณีที่รถประจำตำแหน่งคันที่สูญหายหรือเสียหายเป็นรถที่ได้ทำสัญญาประกันภัยไว้ความรับผิดชอบของผู้ใช้รถประจำตำแหน่งให้เป็นไปตามหลักเกณฑ์ ดังต่อไปนี้(๑)หากรถประจำตำแหน่งสูญหายผู้ใช้รถประจำตำแหน่งต้องรับผิดชดใช้ค่าสินไหมทดแทนในส่วนที่นอกเหนือจากที่สำนักงานได้รับตามสัญญาประกันภัยเฉพาะกรณีที่การสูญหายนั้นเกิดจากความจงใจหรือประมาทเลินเล่ออย่างร้ายแรงของตนเท่านั้นแต่ถ้าการสูญหายนั้นเกิดขึ้นในระหว่างที่ผู้ใช้รถประจำตำแหน่งอนุญาตให้บุคคลใดนำรถประจำตำแหน่งไปใช้นอกเหนือจากหน้าที่ปกติประจำผู้ใช้รถประจำตำแหน่งต้องรับผิดชดใช้ค่าสินไหมทดแทนแม้การสูญหายนั้นเกิดด้วยเหตุสุดวิสัยเว้นแต่จะพิสูจน์ได้ว่าถึงอย่างไรการสูญหายก็จะเกิดแก่รถคันนั้นอยู่นั่นเอง(๒)หากรถประจำตำแหน่งเกิดความเสียหายให้ผู้ใช้รถประจำตำแหน่งเป็นผู้ดำเนินการติดต่อกับผู้รับประกันภัยในนามของสำนักงานเพื่อซ่อมแซมรถประจำตำแหน่งให้คงสภาพดีตามเดิมส่วนในกรณีที่ไม่อาจให้ผู้รับประกันภัยดำเนินการซ่อมแซมได้ให้ผู้นั้นรับผิดชดใช้ค่าสินไหมทดแทนเฉพาะในส่วนที่นอกเหนือจากที่สำนักงานได้รับตามสัญญาประกันภัยเฉพาะกรณีที่ความเสียหายนั้นเกิดจากความจงใจหรือประมาทเลินเล่ออย่างร้ายแรงของตนแต่ถ้าความเสียหายนั้นเกิดขึ้นเพราะความผิดของผู้ขับขี่รถประจำตำแหน่งที่มิใช่ผู้ใช้รถประจำตำแหน่งหรือพนักงานขับรถหรือมิใช่อยู่ในระหว่างการควบคุมการใช้รถของผู้ใช้รถประจำตำแหน่งผู้ใช้รถประจำตำแหน่งต้องรับผิดชดใช้ค่าสินไหมทดแทนแม้ความเสียหายนั้นเกิดด้วยเหตุสุดวิสัยเว้นแต่จะพิสูจน์ได้ว่าถึงอย่างไรความเสียหายก็จะเกิดแก่รถคันนั้นอยู่นั่นเองข้อ ๑๘ในกรณีที่รถประจำตำแหน่งคันที่สูญหายหรือเสียหายมิได้ทำสัญญาประกันภัยไว้ให้นำความในข้อ ๑๗ มาใช้บังคับกับการพิจารณาความรับผิดของผู้ใช้รถประจำตำแหน่งโดยอนุโลมในกรณีที่ความเสียหายเกิดขึ้นเพราะความผิดของบุคคลภายนอกให้ผู้ใช้รถประจำตำแหน่งเป็นผู้เรียกร้องค่าสินไหมทดแทนเพื่อเป็นค่าซ่อมแซมจากบุคคลภายนอกในนามของสำนักงานข้อ ๑๙ในกรณีที่สำนักงานมีความจำเป็นต้องใช้รถประจำตำแหน่งคันที่เสียหายซึ่งอยู่ในระหว่างการดำเนินการหาตัวผู้รับผิดชดใช้ค่าสินไหมทดแทนให้เลขาธิการพิจารณาอนุมัติซ่อมรถคันนั้น โดยเบิกจ่ายจากเงินงบประมาณไปก่อนได้ข้อ ๒๐ผู้ใช้รถประจำตำแหน่งต้องคืนรถประจำตำแหน่งให้แก่สำนักงานภายในสามสิบวันนับแต่วันที่พ้นจากตำแหน่งหรือส่งมอบงานแล้วแต่กรณีในกรณีที่ผู้ใช้รถประจำตำแหน่งถึงแก่ความตายให้เลขาธิการเรียกรถประจำตำแหน่งคืนภายในสามสิบวัน นับแต่วันถึงแก่ความตายเว้นแต่เลขาธิการเห็นสมควรให้ผ่อนผันตามควรแก่พฤติการณ์ แต่ต้องไม่เกินหกสิบวันนับแต่วันถึงแก่ความตายหมวด ๓รถส่วนกลาง ข้อ๒๑[๑๒] รถส่วนกลางให้ใช้เพื่อกิจการอันเป็นส่วนรวมของศาลปกครองหรือสำนักงานหรือเพื่อกิจการที่เป็นประโยชน์เกี่ยวเนื่องกับราชการหรือการกุศลสาธารณะงานสาธารณประโยชน์ งานสวัสดิการในกิจการเฉพาะคราวของข้าราชการในศาลปกครองหรือสำนักงาน ทั้งนี้ ตามหลักเกณฑ์และวิธีการที่เลขาธิการให้ความเห็นชอบให้หัวหน้าหน่วยงานที่มีหน้าที่ควบคุมดูแลรถส่วนกลางหรือหัวหน้าสำนักงานศาลปกครองในภูมิภาคที่มีรถส่วนกลางอยู่ในความครอบครองแล้วแต่กรณี เป็นผู้มีอำนาจอนุญาตการใช้รถส่วนกลางตามวรรคหนึ่งการขออนุญาตใช้รถส่วนกลางให้ใช้คำขอตามแบบหรืออย่างน้อยต้องมีข้อกำหนดตามแบบร.๔ ท้ายระเบียบนี้ข้อ ๒๒ให้เลขาธิการมีอำนาจพิจารณาทำสัญญาประกันภัยรถส่วนกลางได้ตามความจำเป็นและเหมาะสมข้อ ๒๓การนำรถส่วนกลางไปใช้ในลักษณะรถประจำตำแหน่งจะกระทำมิได้เว้นแต่กรณีที่รถประจำตำแหน่งของผู้ดำรงตำแหน่งผู้ใดต้องเข้ารับการซ่อมแซมหรือซ่อมบำรุงเป็นเวลาเกินกว่าสามวันผู้นั้นอาจขออนุญาตยืมรถส่วนกลางไปใช้ในลักษณะรถประจำตำแหน่งเป็นการชั่วคราวได้และในกรณีเช่นนี้ให้ผู้ใช้รถคันดังกล่าวเป็นผู้จ่ายค่าเชื้อเพลิงและให้นำความในข้อ ๑๗ และข้อ ๑๘ มาใช้บังคับกับการสูญหายหรือความเสียหายที่เกิดขึ้นกับรถคันนั้นในระหว่างนั้นโดยอนุโลมข้อ ๒๔ให้สำนักงานจัดให้มีบันทึกการใช้รถส่วนกลางประจำรถแต่ละคันตามแบบ ร. ๕ท้ายระเบียบนี้ข้อ ๒๕การเก็บรักษารถส่วนกลาง ให้เก็บรักษาไว้ ณ สถานที่ที่สำนักงานกำหนดเว้นแต่ในกรณีที่มีเหตุจำเป็นเลขาธิการอาจอนุญาตให้นำรถไปเก็บรักษาที่อื่นเป็นการชั่วคราวหรือเป็นครั้งคราวได้การนำรถส่วนกลางไปเก็บรักษาที่อื่นตามวรรคหนึ่งผู้รับผิดชอบในการเก็บรักษารถคันนั้นต้องจัดทำคำขออนุญาตโดยแสดงเหตุจำเป็นและรายละเอียดของสถานที่ที่จะนำรถคันดังกล่าวไปเก็บรักษาซึ่งแสดงให้เห็นได้อย่างชัดเจนว่ามีความปลอดภัยเพียงพอเพื่อประกอบการพิจารณาด้วยทุกครั้งข้อ ๒๖เมื่อเกิดการสูญหายหรือความเสียหายขึ้นกับรถส่วนกลาง ให้พนักงานขับรถหรือผู้รับผิดชอบในการเก็บรักษารถตามข้อ ๒๕ แล้วแต่กรณีแจ้งต่อผู้บังคับบัญชาตามลำดับจนถึงเลขาธิการเพื่อทราบในทันที และให้นำความในข้อ๑๖ วรรคสองมาใช้บังคับกับการจัดทำบันทึกรายงานการสูญหายและรายงานความเสียหายโดยอนุโลมให้สำนักงานดำเนินการหาตัวผู้รับผิดชดใช้ค่าสินไหมทดแทนสำหรับการสูญหายหรือความเสียหายที่เกิดขึ้นกับรถส่วนกลางในกรณีที่รถคันนั้นได้ทำสัญญาประกันภัยไว้ ให้พิจารณาเฉพาะส่วนของค่าสินไหมทดแทนนอกเหนือจากที่สำนักงานได้รับตามสัญญาประกันภัยในกรณีที่การสูญหายหรือความเสียหายของรถส่วนกลางเกิดขึ้นในระหว่างการปฏิบัติราชการของตุลาการศาลปกครองข้าราชการฝ่ายศาลปกครอง หรือลูกจ้างสำนักงานศาลปกครองผู้ที่ต้องรับผิดชดใช้ค่าสินไหมทดแทนจะรับผิดเฉพาะกรณีที่เกิดจากความจงใจหรือประมาทเลินเล่ออย่างร้ายแรงของตนเท่านั้นแต่ถ้าการสูญหายหรือความเสียหายดังกล่าวเกิดขึ้นในระหว่างที่ผู้นั้นนำรถไปใช้โดยไม่ได้รับอนุญาตให้บุคคลอื่นใช้ หรือนำไปเก็บไว้ ณ สถานที่ที่มิได้รับอนุญาตผู้นั้นต้องรับผิดชดใช้ค่าสินไหมทดแทนแม้การสูญหายหรือความเสียหายนั้นเกิดด้วยเหตุสุดวิสัยเว้นแต่จะพิสูจน์ได้ว่าถึงอย่างไรการสูญหายหรือความเสียหายก็จะเกิดแก่รถคันนั้นอยู่นั่นเอง[๑๓]ในกรณีที่สำนักงานมีความจำเป็นต้องใช้รถส่วนกลางคันที่เสียหายซึ่งอยู่ในระหว่างการดำเนินการหาตัวผู้รับผิดชดใช้ค่าสินไหมทดแทนให้เลขาธิการพิจารณาอนุมัติซ่อมรถคันนั้นโดยเบิกจ่ายจากเงินงบประมาณไปก่อนได้ข้อ ๒๗ให้นำความในหมวด ๓มาใช้บังคับโดยอนุโลมกับรถราชการซึ่งได้จัดหามาเพื่อเป็นรถประจำตำแหน่งแต่ยังมิได้ส่งมอบแก่ผู้ใช้รถประจำตำแหน่งข้อ ๒๘ในแต่ละปีงบประมาณสำนักงานต้องสำรวจและกำหนดเกณฑ์การใช้สิ้นเปลืองเชื้อเพลิงของรถส่วนกลางเพื่อเป็นหลักฐานในการเบิกจ่ายเชื้อเพลิงและการตรวจสอบของเจ้าหน้าที่ตรวจสอบหมวด ๔ค่าตอบแทนเหมาจ่ายแทนการจัดหารถประจำตำแหน่ง[๑๔] ข้อ ๒๙[๑๕] บุคคลที่มีสิทธิได้รับค่าตอบแทนเหมาจ่ายแทนการจัดหารถประจำตำแหน่งให้เป็นไปตามบัญชีค่าตอบแทนเหมาจ่ายแทนการจัดหารถประจำตำแหน่งท้ายระเบียบนี้และจะต้องไม่มีรถประจำตำแหน่งตามข้อ ๑๒ โดยการซื้อหรือเช่า ทั้งนี้การจ่ายค่าตอบแทนเหมาจ่ายแทนการจัดหารถประจำตำแหน่งตามระเบียบนี้ให้มีผลบังคับเมื่อสำนักงานได้รับการจัดสรรงบประมาณวิธีการเบิกจ่ายค่าตอบแทนเหมาจ่ายแทนการจัดหารถประจำตำแหน่งให้นำหลักเกณฑ์และวิธีการจ่ายเงินเดือนข้าราชการมาใช้บังคับโดยอนุโลม ทั้งนี้กรณีมีการย้ายไปดำรงตำแหน่งที่สำนักงานจัดรถประจำตำแหน่งให้ตามข้อ ๑๒ ให้สำนักงานระงับการเบิกจ่ายค่าตอบแทนเหมาจ่ายแทนการจัดหารถประจำตำแหน่งตั้งแต่วันที่ส่งมอบงานหรือวันที่เดินทางไปรับตำแหน่งตามปกติโดยระยะเวลาของการเลื่อนหรือผัดการเดินทางไม่เป็นเหตุให้เบิกจ่ายค่าตอบแทนเหมาจ่ายแทนการจัดหารถประจำตำแหน่งในช่วงเวลาดังกล่าวได้ข้อ ๓๐[๑๖] ให้บุคคลที่ได้รับค่าตอบแทนเหมาจ่ายแทนการจัดหารถประจำตำแหน่งจัดหารถส่วนตัวมาใช้ในการปฏิบัติราชการในตำแหน่งหน้าที่หรือที่ได้รับมอบหมายโดยชอบหรืองานที่เกี่ยวเนื่องโดยตรงกับงานในตำแหน่งหน้าที่หรือฐานะที่ดำรงตำแหน่งนั้นรวมตลอดถึงการใช้เพื่อเดินทางไปกลับระหว่างที่พักและสถานที่ปฏิบัติงานและเพื่อการอื่นที่จำเป็นและเหมาะสมแก่การดำรงตำแหน่งหน้าที่ของตนในทางราชการและสังคมข้อ ๓๑[๑๗]กรณีบุคคลที่มีสิทธิได้รับค่าตอบแทนเหมาจ่ายแทนการจัดหารถประจำตำแหน่งได้รับอนุมัติให้เดินทางไปราชการชั่วคราวให้บุคคลดังกล่าวมีสิทธิเบิกค่าใช้จ่ายในการเดินทางไปราชการได้ตามระเบียบของทางราชการข้อ ๓๒[๑๘] ภายใต้บังคับข้อ ๒๑บุคคลที่มีสิทธิได้รับค่าตอบแทนเหมาจ่ายแทนการจัดหารถประจำตำแหน่งจะนำรถราชการไปใช้มิได้ หากนำไปใช้ให้ถือเป็นความผิดวินัยอย่างร้ายแรงและหมดสิทธิเบิกจ่ายค่าทดแทนเหมาจ่ายแทนการจัดหารถประจำตำแหน่ง เว้นแต่การเดินทางไปเป็นหมู่คณะเพื่อการที่จำเป็นและเหมาะสมแก่การดำรงตำแหน่งหน้าที่ในหมู่ข้าราชการและเพื่อสังคมประกาศ ณ วันที่ ๙มีนาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑.บัญชีรถราชการของสำนักงานศาลปกครอง ประเภทรถประจำตำแหน่ง (ร. ๑)๒.บัญชีรถราชการของสำนักงานศาลปกครอง ประเภทรถส่วนกลาง (ร. ๒)๓.รายละเอียดการซ่อมบำรุง (ร. ๓)๔.[๑๙]ใบอนุญาตใช้รถส่วนกลาง (ร.๔) (แก้ไขเพิ่มเติม)๕.บันทึกการใช้รถส่วนกลาง (ร. ๕)๖.รายงานความเสียหายของรถราชการ (ร. ๖)๗.[๒๐]บัญชีขนาดมาตรฐานรถประจำตำแหน่ง (แก้ไขเพิ่มเติม)๘.[๒๑]บัญชีค่าตอบแทนเหมาจ่ายแทนการจัดหารถประจำตำแหน่ง (แก้ไขเพิ่มเติม)(ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๒) พ.ศ. ๒๕๔๖[๒๒]ระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๓) พ.ศ. ๒๕๔๘[๒๓]ข้อ๕ให้ผู้ใช้รถประจำตำแหน่งที่มีอยู่ก่อนระเบียบนี้ใช้บังคับใช้รถประจำตำแหน่งนั้นต่อไปจนกว่าจะครบอายุการใช้งานตามที่กำหนดไว้ในระเบียบระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๔) พ.ศ. ๒๕๕๑[๒๔]ระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๕) พ.ศ. ๒๕๕๓[๒๕]ข้อ๖ผู้ดำรงตำแหน่งตุลาการหัวหน้าคณะศาลปกครองสูงสุดและตุลาการศาลปกครองสูงสุดในวันที่ระเบียบนี้ใช้บังคับ ที่เลือกรับรถประจำตำแหน่ง ให้ใช้รถประจำตำแหน่งที่ครอบครองอยู่ต่อไปจนหมดอายุการใช้งานข้อ๗ผู้ดำรงตำแหน่งอธิบดีศาลปกครองชั้นต้น รองอธิบดีศาลปกครองชั้นต้นและรองเลขาธิการ ในวันที่ระเบียบนี้ใช้บังคับหากประสงค์จะใช้รถประจำตำแหน่งที่ครอบครองอยู่ให้มีสิทธิใช้รถประจำตำแหน่งที่ครอบครองอยู่นั้นต่อไปจนกว่าจะหมดอายุการใช้งานและเมื่อรถหมดอายุการใช้งานให้ได้รับค่าตอบแทนเหมาจ่ายแทนการจัดหารถประจำตำแหน่งโดยให้ส่งคืนรถประจำตำแหน่งและพนักงานขับรถให้แก่สำนักงานภายในกำหนดหกสิบวันนับแต่วันที่รถประจำตำแหน่งหมดอายุการใช้งานข้อ๘ให้ผู้ที่เลือกรับค่าตอบแทนเหมาจ่ายแทนการจัดหารถประจำตำแหน่งซึ่งได้ครอบครองรถประจำตำแหน่งอยู่ส่งคืนรถประจำตำแหน่งและพนักงานขับรถให้แก่สำนักงานภายในกำหนดหกสิบวันนับแต่วันที่ระเบียบนี้ใช้บังคับข้อ๙ ภายใต้บังคับข้อ ๗รถประจำตำแหน่งที่ยังไม่หมดอายุการใช้งาน เมื่อได้รับคืนจากผู้ได้รับค่าตอบแทนเหมาจ่ายแทนการจัดหารถประจำตำแหน่งให้เลขาธิการพิจารณาจัดสรรให้กับผู้ดำรงตำแหน่งตุลาการในศาลปกครองสูงสุดที่เลือกรับรถประจำตำแหน่งหรือจัดสรรให้กับเลขาธิการ หรือจัดสรรให้กับผู้ดำรงตำแหน่งอธิบดีศาลปกครองชั้นต้นรองอธิบดีศาลปกครองชั้นต้น และรองเลขาธิการ ในวันที่ระเบียบนี้ใช้บังคับที่เลือกรับรถประจำตำแหน่งแต่ไม่ได้ครอบครองรถประจำตำแหน่งอยู่หรือรถประจำตำแหน่งหมดอายุการใช้งานหรือจัดสรรเป็นรถส่วนกลางหรือเพื่อทดแทนรถส่วนกลางที่มีอายุการใช้งานเกินห้าปีหรือรถส่วนกลางที่ได้รับความเสียหายต้องเสียค่าซ่อมแซมสูงหรือประโยชน์ที่จะได้รับไม่คุ้มค่ากับค่าซ่อมแซมหรือเมื่อซ่อมแซมแล้วไม่อยู่ในสภาพที่ใช้การได้โดยปลอดภัยหรือจัดสรรตามความจำเป็นและเหมาะสมเพื่อประโยชน์ราชการศาลปกครองและสำนักงานหรือจำหน่ายตามระเบียบคณะกรรมการข้าราชการฝ่ายศาลปกครอง ว่าด้วยการพัสดุ พ.ศ. ๒๕๔๓ข้อ๑๐การจ่ายค่าตอบแทนเหมาจ่ายแทนการจัดหารถประจำตำแหน่งตามระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบนี้ในกรณีที่ผู้มีสิทธิได้รับค่าตอบแทนเหมาจ่ายแทนการจัดหารถประจำตำแหน่งไม่ได้ครอบครองรถประจำตำแหน่งอยู่ให้มีผลตั้งแต่วันที่ระเบียบนี้ใช้บังคับ สำหรับผู้ที่ครอบครองรถประจำตำแหน่งอยู่ให้มีผลเมื่อส่งคืนรถประจำตำแหน่งและพนักงานขับรถให้แก่สำนักงานระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๖) พ.ศ. ๒๕๕๕[๒๖]ข้อ๒ ระเบียบนี้ให้ใช้บังคับตั้งแต่วันที่๑ พฤษภาคม พ.ศ. ๒๕๕๕ เป็นต้นไประเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๗) พ.ศ. ๒๕๕๖[๒๗]ข้อ ๕ให้รองประธานศาลปกครองสูงสุดและเลขาธิการที่เลือกรับค่าตอบแทนเหมาจ่ายแทนการจัดหารถประจำตำแหน่งส่งคืนรถประจำตำแหน่งและพนักงานขับรถให้แก่สำนักงานภายในหกสิบวันนับแต่วันที่ระเบียบนี้ใช้บังคับและให้ได้รับค่าตอบแทนเหมาจ่ายแทนการจัดหารถประจำตำแหน่งตั้งแต่วันที่ส่งคืนรถประจำตำแหน่งและพนักงานขับรถให้แก่สำนักงานศาลปกครองข้อ ๖รถประจำตำแหน่งที่ยังไม่หมดอายุการใช้งานที่ได้รับคืนจากรองประธานศาลปกครองสูงสุดและเลขาธิการที่เลือกรับค่าตอบแทนเหมาจ่ายแทนการจัดหารถประจำตำแหน่งให้เลขาธิการพิจารณาจัดสรรเป็นรถส่วนกลาง หรือจัดสรรตามความจำเป็นและเหมาะสมเพื่อประโยชน์ราชการศาลปกครองและสำนักงานศาลปกครองข้อ ๗ให้เลขาธิการสำนักงานศาลปกครองเป็นผู้รักษาการตามระเบียบนี้ระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๘) พ.ศ. ๒๕๕๗[๒๘]ข้อ ๒ ระเบียบนี้ให้ใช้บังคับตั้งแต่วันที่๑ พฤศจิกายน ๒๕๕๖ เป็นต้นไประเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๙) พ.ศ. ๒๕๕๘[๒๙]ข้อ๒ ระเบียบนี้ให้ใช้บังคับตั้งแต่วันที่๑ ธันวาคม ๒๕๕๘ เป็นต้นไปปณตภร/ผู้จัดทำ๒๕ มิถุนายน ๒๕๕๕ปณตภร/เพิ่มเติม๓ ตุลาคม ๒๕๕๖ณัฐพร/ปรับปรุง๑๗ กุมภาพันธ์ ๒๕๕๗วิศนี/เพิ่มเติม๒๒ มกราคม ๒๕๕๙[๑] ราชกิจจานุเบกษาเล่ม ๑๑๘/ตอนที่ ๑๕ ก/หน้า ๓/๑๕ มีนาคม ๒๕๔๔[๒] ข้อ ๓ นิยามคำว่า ค่าตอบแทนเหมาจ่ายแทนการจัดหารถประจำตำแหน่ง เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๔) พ.ศ. ๒๕๕๑[๓] ข้อ ๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๓) พ.ศ. ๒๕๔๘[๔] ข้อ ๑๒แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๔) พ.ศ. ๒๕๕๑[๕] ข้อ ๑๒ วรรคหนึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ(ฉบับที่ ๙) พ.ศ. ๒๕๕๘[๖] ข้อ ๑๒ วรรคสอง เพิ่มโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๖) พ.ศ. ๒๕๕๕[๗] ข้อ ๑๒/๑ ซึ่งเพิ่มโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๕) พ.ศ. ๒๕๕๓ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๗) พ.ศ. ๒๕๕๖[๘] ข้อ ๑๒/๑วรรคหนึ่ง แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๙) พ.ศ. ๒๕๕๘[๙] ข้อ ๑๒/๒ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๙) พ.ศ. ๒๕๕๘[๑๐] ข้อ ๑๒/๓เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่ ๘) พ.ศ.๒๕๕๗[๑๑] ข้อ ๑๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๒) พ.ศ. ๒๕๔๖[๑๒] ข้อ ๒๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๓) พ.ศ. ๒๕๔๘[๑๓] ข้อ ๒๖ วรรคสาม แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๒) พ.ศ. ๒๕๔๖[๑๔] หมวด ๔ค่าตอบแทนเหมาจ่ายแทนการจัดหารถประจำตำแหน่ง ข้อ ๒๙ ถึง ข้อ ๓๒เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่ ๔) พ.ศ.๒๕๕๑[๑๕] ข้อ ๒๙เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่ ๔) พ.ศ.๒๕๕๑[๑๖] ข้อ ๓๐เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่ ๔) พ.ศ.๒๕๕๑[๑๗] ข้อ ๓๑ เพิ่มโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๔) พ.ศ. ๒๕๕๑[๑๘] ข้อ ๓๒เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่ ๔) พ.ศ.๒๕๕๑[๑๙] ใบอนุญาตใช้รถส่วนกลาง(ร.๔) แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ(ฉบับที่ ๓) พ.ศ. ๒๕๔๘[๒๐] บัญชีขนาดมาตรฐานรถประจำตำแหน่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๙) พ.ศ. ๒๕๕๘[๒๑] บัญชีค่าตอบแทนเหมาจ่ายแทนการจัดหารถประจำตำแหน่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่๙) พ.ศ. ๒๕๕๘[๒๒] ราชกิจจานุเบกษาเล่ม ๑๒๐/ตอนที่ ๖๙ ก/หน้า ๔๘/๑๘ กรกฎาคม ๒๕๔๖[๒๓] ราชกิจจานุเบกษาเล่ม ๑๒๓/ตอนที่ ๒ ก/หน้า ๖/๙ มกราคม ๒๕๔๙[๒๔] ราชกิจจานุเบกษา เล่ม๑๒๕/ตอนที่ ๒๙ ก/หน้า ๑๑๖/๖ กุมภาพันธ์ ๒๕๕๑[๒๕] ราชกิจจานุเบกษาเล่ม ๑๒๗/ตอนที่ ๗๑ ก/หน้า ๔๗/๑๙ พฤศจิกายน ๒๕๕๓[๒๖] ราชกิจจานุเบกษาเล่ม ๑๒๙/ตอนที่ ๕๐ ก/หน้า ๓๒/๘ มิถุนายน ๒๕๕๕[๒๗] ราชกิจจานุเบกษาเล่ม ๑๓๐/ตอนที่ ๘๓ ก/หน้า ๑๐/๒๐ กันยายน ๒๕๕๖[๒๘] ราชกิจจานุเบกษาเล่ม ๑๓๐/ตอนที่ ๙ ก/หน้า ๑๐/๑๖ มกราคม ๒๕๕๗[๒๙] ราชกิจจานุเบกษาเล่ม ๑๓๓/ตอนที่ ๓ ก/หน้า ๘/๘ มกราคม ๒๕๕๙